b'\n_START_ARTICLE_\nFelipe Colombo\n_START_SECTION_\nBiografija\n_START_PARAGRAPH_\nColombo yra Meksikos aktoriaus Juan Carlos Colombo ir Argentinos aktor\xc4\x97s Patricia Egu\xc3\xada s\xc5\xabnus. Jis turi seser\xc4\xaf. Felip\xc4\x97 gyvena ir dirba Buenos Air\xc4\x97se. Jis labai m\xc4\x97gsta futbol\xc4\x85, o m\xc4\x97gstamiausia klubas \xe2\x80\x93 Boka._NEWLINE_Jis draugavo su Luisana Lopilato penkerius metus. Abu pasakojo, kad 2002 m. i\xc5\xa1siskyr\xc4\x97, kaip tik gav\xc4\x99 vaidmenis seriale "Rebelde way". Bet po dvej\xc5\xb3 met\xc5\xb3, video juosta i\xc5\xa1 Izraelio, parod\xc4\x97, kad jie vis dar kartu. Taip prat\xc4\x99s\xc4\x97 savo draugyst\xc4\x99 iki septini\xc5\xb3 met\xc5\xb3. Bet jie i\xc5\xa1siskyr\xc4\x97 po vie\xc5\xa1o to video, be j\xc5\xb3 leidimo._NEWLINE_Po to Colombas draugavo su Argentinos modeliu Cecilija Boneli (Cecilia Bonelli), bet jie i\xc5\xa1siskyr\xc4\x97 2006 m._NEWLINE_2007 m. aktorius susipa\xc5\xbeino su nauja savo drauge Cecilia Coronado serialo "Son de Fierro" metu, ji ten dirbo kostium\xc5\xb3 dizainere. 2009 m. lapkri\xc4\x8dio 3d. pora susilauk\xc4\x97 dukters Auroros.\n_START_SECTION_\nSerialai, filmai ir teatras\n_START_PARAGRAPH_\nColombo televizijoje debiutavo 1991 m. Angeles sin Para\xc3\xadso filme, Andr\xc3\xa9s vaidmenyje. V\xc4\x97liau, 1992 metais, kartu su Ludwika Paleta ir Gael Garcia Bernal suvaido Felipito filme El Abuelo y Yo ("Mano senelis ir a\xc5\xa1")._NEWLINE_Po vaidmen\xc5\xb3 dvejose telenovel\xc4\x97se, jis dirbo kartu su Angelica Maria ir daugybe kit\xc5\xb3 filme Agujetas de Color de Rosa (Ro\xc5\xbein\xc4\x97s Spalvos Bat\xc5\xb3 Rai\xc5\xa1teliai), kuris buvo rodomas Lotyn\xc5\xb3 Amerikoje ir kitose ispanakalb\xc4\x97se valstyb\xc4\x97se. 1996 metais, Colombo gavo rol\xc4\x99 "Mujer, casos de la vida real" epizode._NEWLINE_1999 m. jis pasira\xc5\xa1\xc4\x97 sutart\xc4\xaf su Telefe Buenos Air\xc4\x97se. Jo debiutinis darbas, pasirod\xc4\x99s Argentinoje buvo serialas "El Paje" ("Puslapis")._NEWLINE_1998 metais Felipe gavo vaidmen\xc4\xaf meksikieti\xc5\xa1koje Chiquititas ("Ma\xc5\xbeyliai") versijoje. Po vaidmens meksikieti\xc5\xa1koje versijoje, Cris Morena dav\xc4\x97 jam vaidmen\xc4\xaf ir argentinieti\xc5\xa1koje versijoje, kur v\xc4\x97liau jis tapo vienu populiariausiu aktori\xc5\xb3. Vaidindamas Chiquititas (\xe2\x80\x9eMa\xc5\xbeyliai\xe2\x80\x9c), Colombo dirbo kartu su Camila Bordonaba, Benjamin Rojas ir Luisana Lopilato, kartu su jais, Colombo v\xc4\x97liau vaidino kitame, labai s\xc4\x97kmingame projekte. 2001 metais, Colombo v\xc4\x97l suvaidino Felipe Mejias "Chiquititas" (Ma\xc5\xbeyliai) filmo versijoje._NEWLINE_2002 metais buvo prad\xc4\x97ta filmuoti telenovel\xc4\x97 Rebelde Way (\xe2\x80\x9eMai\xc5\xa1tingas am\xc5\xbeius\xe2\x80\x9c). Colombo, Bordonaba, Lopilato ir Rojas, vaidin\xc4\x99 telenovel\xc4\x97je, sub\xc5\xabr\xc4\x97 muzikin\xc4\x99 grup\xc4\x99, pavadinimu Erreway. "Erreway" tapo labai populiari grup\xc4\x97, j\xc5\xb3 muzikos albumai pasiek\xc4\x97 pirm\xc4\x85sias vietas tarp perkamiausi\xc5\xb3 album\xc5\xb3 \xc4\xafvairiose pasaulio \xc5\xa1alyse._NEWLINE_2004 m. Felipe Colombo nusifilmavo seriale "Doble Vida" ("Dvigubas Gyvenimas")._NEWLINE_2006 metais suvaidino Kurt Cobain. 2007 metais jis prad\xc4\x97jo vaidinti vienoje populiariausi\xc5\xb3 Argentinos TV \xc5\xa1ou \xe2\x80\x9eSon de Fierro\xe2\x80\x9c kartu su Camila Bordonaba._NEWLINE_2008 metais, su prodiuseriu Gabriel Garcia ir re\xc5\xbeisieriumi Ernesto Aguilar, Felipe Colombo ir Fernanda Neil baig\xc4\x97 filmuoti film\xc4\x85 "Carmilla, paremt\xc4\x85 Joseph Sharidan Him Fanu 1872 metais para\xc5\xa1yta novele. \xc5\xa0is kinematografijos k\xc5\xabrinys yra apie jaun\xc4\x85 ir gra\xc5\xbei\xc4\x85 moter\xc4\xaf vampyr\xc4\x99._NEWLINE_Kuriant scenarij\xc5\xb3 buvo remtasi 1872 metai Joseph Sheridan Him Fanu para\xc5\xa1yta knyga, kuri v\xc4\x97liau \xc4\xafkv\xc4\x97p\xc4\x97 (1897 metais) Brem\xc4\x85 Stoker\xc4\xaf prara\xc5\xa1yti garsi\xc4\x85j\xc4\x85 "Drakul\xc4\x85". Vampyr\xc4\x97s Carmillos persona\xc5\xbeas tikrai tur\xc4\x97jo \xc4\xaftakos Bremo Stokerio "Drakulai"._NEWLINE_Istorija vyksta Austrijoje Styria vietov\xc4\x97je, kur Laura, jauna pasakotoja gyvena su savo senu t\xc4\x97vu ir keletu tarn\xc5\xb3. Carmilla pirm\xc4\x85 kart\xc4\x85 pasirodo kai Laura yra tik \xc5\xa1e\xc5\xa1eri\xc5\xb3 met\xc5\xb3. U\xc5\xbemigusi Carmillos gl\xc4\x97byje ji atsibunda i\xc5\xa1sigandusi ir jau\xc4\x8dia jai \xc4\xaf kr\xc5\xabtin\xc4\x99 suleistas dvi iltis. Ta\xc4\x8diau i\xc5\xa1gird\xc4\x99s mergait\xc4\x97s klyksm\xc4\x85 \xc4\xaf kambar\xc4\xaf \xc4\xaf\xc4\x97j\xc4\x99s t\xc4\x97vas neranda joki\xc5\xb3 rand\xc5\xb3._NEWLINE_Po trylikos met\xc5\xb3 Carmilla gr\xc4\xaf\xc5\xbeta. Jos paslaptinga motina prane\xc5\xa1a Lauros t\xc4\x97vui, kad jos dukra susi\xc5\xbeeid\xc4\x97 nuvirtus karietai. \xc5\xa0i kelion\xc4\x97 yra labai skubi ir neatid\xc4\x97liotina, tod\xc4\x97l motina papra\xc5\xa1o leisti Carmillai pasilikti su Laura ir jos t\xc4\x97vu._NEWLINE_Jau kur\xc4\xaf laik\xc4\x85 Colombas bendrauja su kompanija "Lenki\xc5\xa1ka". Naujoji situacij\xc5\xb3 komedija "Socias" ("Bendradarbis") pasirodys 2008 metais. Pagrindinius vaidmenis atliks Leticija Bredis, Mersedes Moran, Nensi Dupla. Artimiausiu laiku Felipe Colombo sutiks savo ne\xc4\xafmanom\xc4\x85 meil\xc4\x99 i\xc5\xa1 "Son de Fierro", kuri\xc4\x85 vaidina Vanesa Gonzales, jo koleg\xc4\x97 \xc5\xa1iame seriale. Tai artimiausiu laiku \xc5\xbei\xc5\xabrovai gal\xc4\x97s pamatyti "13 canal" programoje._NEWLINE_"El fantasma de Buenos Aires" (Buenos Airi\xc5\xb3 vaiduoklis) \xe2\x80\x93 tai naujo filmo pavadinimas, kuriame vaidins Felipe Colombo. Film\xc4\x85 re\xc5\xbeisuos Guillermo Grillo. Tai fantastin\xc4\x97 istorija su komedijos elementais. Istorija pasakoja apie drov\xc5\xb3 \xc5\xa1i\xc5\xb3 laik\xc5\xb3 vaikin\xc4\x85, kuris i\xc5\xa1dr\xc4\xafsta "pa\xc5\xbeaisti" su ouija (lenta su raid\xc4\x97mis ir skai\xc4\x8diais, kurios pagalba kvie\xc4\x8diamos dvasios) ir pradeda bendrauti su dvasia, kuri buvo nu\xc5\xbeudyta 1920 metais._NEWLINE_Tas vaiduoklis pasinaudoja vaikino k\xc5\xabnu, kad surast\xc5\xb3 savo mirties kaltinink\xc4\x85._NEWLINE_\xc5\xa0is filmas susid\xc4\x97s i\xc5\xa1 dviej\xc5\xb3 vaikino asmenybi\xc5\xb3 \xe2\x80\x93 droviojo ir blogojo, tai bus du nepastov\xc5\xabs laikotarpiai, kai dominuos viena i\xc5\xa1 asmenybi\xc5\xb3._NEWLINE_Kad ir kaip beb\xc5\xabt\xc5\xb3 gaila, Felipe pagrindinio vaidmens negavo, ta\xc4\x8diau j\xc4\xaf atliks Gracielos Stefani (Malalos i\xc5\xa1 "Floricienta") s\xc5\xabnus Estanislavo Silveyra._NEWLINE_2008 met\xc5\xb3 gegu\xc5\xbe\xc4\x97s 18-\xc4\x85 dien\xc4\x85 \xc4\xafvykusio spektaklio premjeros, Rodrigo Guirao Diaz buvo labai patenkintas gav\xc4\x99s galimyb\xc4\x99 dirbti su viena populiariausi\xc5\xb3 \xc5\xa1i\xc5\xb3 dien\xc5\xb3 Argentinos mergin\xc5\xb3 \xe2\x80\x93 Luisana Lopilato. Deja, po pastovi\xc5\xb3 penktadienini\xc5\xb3 seans\xc5\xb3, aktorius neatlaik\xc4\x97 sunkaus darbo ir \xc4\xaftempto grafiko \xe2\x80\x93 nusprend\xc4\x97 pasitraukti i\xc5\xa1 spektakllio "Princesa Cenicienta" ("Pelen\xc4\x97") seans\xc5\xb3. Patek\xc4\x99 \xc4\xaf nepavyd\xc4\x97tin\xc4\x85 pad\xc4\x97t\xc4\xaf, kai pasitraukia vienas svarbiausi\xc5\xb3 spektaklio persona\xc5\xbe\xc5\xb3, prodiuseriai \xc4\x97m\xc4\x97 ie\xc5\xa1koti naujo princo pelenei. Ir galiausiai naujuoju spektaklio princu tapo gerai \xc5\xbeinomas aktorius ir buv\xc4\x99s Luisanos kolega Felipe Colombo. Jis nedelsdamas prisijung\xc4\x97 prie aktori\xc5\xb3 komandos._NEWLINE_D\xc4\x97l susiklo\xc5\xa1\xc4\x8diusi\xc5\xb3 aplinkybi\xc5\xb3 Tom\xc3\xa1s Fonzi nevaidino seriale \xe2\x80\x9ePor amor a vos\xe2\x80\x9c, kaip buvo teigiama anks\xc4\x8diau. J\xc4\xaf pakeit\xc4\x97 ir \xc4\xaf meil\xc4\x97s peripetijas \xc4\xafsiv\xc4\x97l\xc4\x97 Felipe Colombo. Jo persona\xc5\xbeas buvo: Margarita\xe2\x80\x99os krik\xc5\xa1tas\xc5\xabnis (Claribel Medina), Facundo, i\xc5\xa1 kaimo atvyk\xc4\x99s gyventi \xc4\xaf miest\xc4\x85. Vaikyst\xc4\x97je jis buvo geriausias Le\xc3\xb3n (Nicol\xc3\xa1s Cabr\xc3\xa9) draugas, ta\xc4\x8diau gyvenimas juos i\xc5\xa1skyr\xc4\x97. O dabar po daugelio met\xc5\xb3 jie v\xc4\x97l susitinka Buenos Air\xc4\x97se. Le\xc3\xb3n supa\xc5\xbeindins j\xc4\xaf su Jasmine (Soledad Fandi\xc3\xb1o), kuri\xc4\x85 Facundo v\xc4\x97liau \xc4\xafsimyl\xc4\x97s._NEWLINE_D\xc4\x97l \xc5\xa1io serialo Felip\xc4\x97 atsisak\xc4\x97 vaidinti seriale \xe2\x80\x9eAtracci\xc3\xb3n x 4\xe2\x80\x9c, kur pasirod\xc4\x97 jo buvusios koleg\xc4\x97s: Luisana Lopilato ir Camila Bordonaba. Jo apsisprendim\xc4\x85 l\xc4\x97m\xc4\x97, noras i\xc5\xa1sivaduoti i\xc5\xa1 paaugli\xc5\xa1ko \xc4\xafvaizd\xc5\xbeio ir nebesifilmuoti jaunimui skirtuose serialuose._NEWLINE_2008 metais pakviestas vaidinti filme "Solos en la Ciudad" \xe2\x80\x93 naujas re\xc5\xbeisieriaus Diego Sarmiento filmas. Pagrindinius vaidmenis atliks Sabrina Garciarena ir Felipe Colombo._NEWLINE_Jauna pora stebi au\xc5\xa1r\xc4\x85 vienoje Buenos Airi\xc5\xb3 pakrant\xc4\x97je, viskas labai romanti\xc5\xa1ka. Pokalbis pereina \xc4\xaf diskusij\xc4\x85. Diskusija \xc4\xaf barn\xc4\xaf. O kai kurie barniai gali tapt galutiniais. Kiekvienas i\xc5\xa1 j\xc5\xb3 atskirai eis per miest\xc4\x85, susitikin\xc4\x97s su draugais, giminai\xc4\x8diais, nepa\xc5\xbe\xc4\xafstamais, patekdami \xc4\xaf situacijas, kuriose jiems kils klausimas, kod\xc4\x97l jie \xc4\x8dia. Tai sav\xc4\x99s ir to, kas tave supa analizavimas._NEWLINE_Filmas baigtas filmuoti 2009 m. kov\xc4\x85._NEWLINE_2009 m. nuo gegu\xc5\xbe\xc4\x97s 11 d. per "Canal 13" kompanija "Pol - ka"prad\xc4\x97jo transliuoti nauj\xc4\x85 serial\xc4\x85 "Ensename a vivir", kuriame vaidina Felipe Colombo. Jo persona\xc5\xbeas \xe2\x80\x93 Cristobal \xe2\x80\x93 jaunesnysis Luc\xe2\x80\x99o brolis, kuris dar tik pradeda gyventi savaranki\xc5\xa1kai. Nors jis gana brandus ir turi pinig\xc5\xb3, negali i\xc5\xa1si\xc5\xbead\xc4\x97ti savo instinkt\xc5\xb3: jis tikras mergi\xc5\xa1ius, vengiantis \xc4\xafsipareigojim\xc5\xb3. Viskas pasikei\xc4\x8dia kai jis sutinka Ro ir j\xc4\x85 \xc4\xafsimyli, deja, ji pasirodo ne taip lengvai prieinama. Clodine pa\xc5\xbeada juos suvesti, mainas, kad Cristobal pad\xc4\x97t\xc5\xb3 jai pasiekti Luc\xe2\x80\x99\xc4\x85._NEWLINE_Felipe Colombo dar kart\xc4\x85 su\xc5\xbeib\xc4\x97jo teatro scenoje, \xc5\xa1\xc4\xafkart jis vaidino naujo spektaklio "El alivio" premjeroje teatre \'del Nudo de la Avenida Corrientes\'. \xc5\xa0iame spektaklyje jis atliko aklo ra\xc5\xa1ytojo vaidmen\xc4\xaf, kuris prad\xc4\x97jo lankyti \xc5\xa1oki\xc5\xb3 pamokas ir jo gyvenimas \xc4\x97m\xc4\x97 keistis._NEWLINE_2010 m. sausio 7 d. Buenos Air\xc4\x97se \xc4\xafvyko filmo \xe2\x80\x9eMatar a Videla\xe2\x80\x9c ("Nu\xc5\xbeudyti Videl\xc4\x85") premjera. Filmas pasakoja apie jaunuol\xc4\xaf \xe2\x80\x93 Julian Alvareng\xc4\x85 (Diego Mesaglio), kuris priima sprendim\xc4\x85 \xe2\x80\x93 nusi\xc5\xbeudyti. Jis pasilieka savait\xc4\x97s laikotarp\xc4\xaf, kad pabaigt\xc5\xb3 prad\xc4\x97tus darbus ir atsisveikint\xc5\xb3 su gyvenimu. Filme vaidina: Diego Mesaglio, Emilia Attias, Mar\xc3\xada Fiorentino, Felipe Colombo, Juan Leyrado, Nicol\xc3\xa1s Condito bei Estela de Carlotto.'